
OKUPACIÓ I CENTRES SOCIALS 


Comunicat de l'Assemblea d'Okupes de Barcelona 

El desallotjament de l'Economat... i el que hi ha darrera 

Xavier Casas posa la guàrdia urbana encaputxada a disposició dels especuladors immobiliaris 


Jornada de portes obertes el pro per dissabte 17 de gener a Sabadell 

]67 persones autoinculpades de l'okupació 
del centre social alliberat Els M aquis 

La jutgessa d'instrucció 4 de la ciutat amenaça amb desallotjament 


Barcelona - "El dimecres 10 de desembre a les 
8 del matí, un enorme dispositiu de la guàrdia 
urbana de Barcelona talla el carrer Rec Comtal 
des del Passeig Lluís Companys i des de Sant 
Pere més Baix. (...) L'actuació, si més no, era 
inèdita, ja que suposadament la guàrdia urbana 
estava desallotjant un edifici privat (propietat 
de la immobiliària Núnez i Navarro), executant 
una ordre judicial d'un procés penal per 
usurpació. Aquest tipus d'actuació, fins ara, era 
executada exclusivament per la policia 
nacional atravésd'un requeriment judicial que 
es tramitava a lajefatura Superior de Policia de 
Barcelona. L'ajuntament de Barcelona no 
només no executava aquest tipus d'ordres judi¬ 
cials, sinó, que a més, quan desallotjava un edi¬ 
fici que era propietat municipal ho feia per via 
administrativa i no per via penal, ja que els par¬ 
tits polítics que governen a la ciutat (PSC, IC i 
ERC) s'havien posicionat en contra de l'article 
245.2 del codi penal que criminalitza l'ocupació 
d'immobles abandonats. (...) Es tractava d'un 
delsgestosdel gira l'esquerradel noutripartit? 
Però quan s'estirava del fil d'aquella actuació 
no massa habitual elsfetsesconvertien en més 
foscos i incomprensibles. Cap a les lldel matí, 
quan feia més de 3 hores de l'inici del desallot¬ 
jament, la tècnica de prevenció de Ciutat Vella, 
que és qui suposadament ha de tenir tota la 
informació al voltant d'aquest tipus d'actua¬ 
cions de la guàrdia urbana en l'àmbit territorial 
del Casc Antic no tenia cap informació de que 
s'estigués efectuant el desallotjament (...) ni tan 
sols el nou regidor de Ciutat Vella, Carles 
Martí, tenia coneixement dels fets. Aleshores, 
qui havia decidit desallotjar l'Economat 
M ilitar? (...) Doncs segons corre per passadissos 
municipals tot sembla que respon a uns acords 
parapolíticsalsque han arribat el primer tinent 
d'alcaldia de Barcelona Xavier Casas, alguns jut¬ 


ges de guàrdia de la ciutat i la brigada antiaval- 
ots de la policia municipal, per tal de facilitar 
els negocis privats de les grans immobiliàries i 
constructores que controlen el mercat de la 
vivenda. I què hi guanya l'ajuntament amb tot 
això? Doncs sembla que gran part de la obra 
pública de la ciutat està finançada pel sector 
privat de la construcció i se'ls ha de mantenir 
contents, si s'enfaden no hi ha obra pública, i 
sense obra pública i inauguracions de places i 
carrers no hi ha vots pel PSC. El senyor Casas 
posa a disposició dels jutges d'instrucció la 
seva brigada antiavalots de la guàrdia urbana 
(...) a canvi de garantir-los una actuació més 
ràpida i inadvertida mediàticament que lesque 
executa la Delegació del Govern mitjançant la 
policia nacional. Els jutges encantats de no 
haver d'engrossir les carpetes judicials dels 
casos d'okupació amb detencions massives. 
Tan sols amb les identificacions, coaccions i 
amenaces més higièniques políticament que 
realitza la guàrdia urbana ja en tenen prou per 
omplir l'expedient. Les empreses privades que 
juguen amb els espais abandonats a especular 


amb el terreny i amb la vivenda estan agraïts 
als serveis prestats per l'ajuntament i no posen 
traves a invertir en projectes mixtes d'obra 
pública. Tots contents i el pastís ben repartit. 
M entrestant, els regidors de districte no tenen 
ni idea d'aquests pactes, i els socis de govern 
d'Iniciativa i Esquerra Republicana van fent dis¬ 
cursos contra el mobbing immobiliari i la 
defensa del dret a l'accés a l'habitatge, però la 
política de fons que condiciona les regles del 
mercat s'executa des dels despatxos de la regi- 
doria d'Urbanisme, amb actuacions que es fan 
d'amagat, perquè l'esquerra no es pot permetre 
el luxe d'explicar aquests "marros” al seu elec¬ 
torat. Si la dreta governés a Barcelona faria el 
mateix explicant-ho a bombo i plateret, i l'es¬ 
querra s'escandalitzaria i organitzaria grans 
denuncies públiques de les polítiques reac¬ 
cionàries i antisocials, Però dels negocis de Xa¬ 
vier Casas, que en diuen la M ayol, en Portabe- 
lla, o els ultraprogressistes Ignasi Fina, Ricard 
Gomà o Pilar Vallugera?" Per llegir-lo sencerpo- 
deu accedir a wwwsindominio.net/ okupesbcn 
Assemblea Okupesde Barcelona 13/ V 2004 


Sabadell/ Vallès Occidental.- El nou centre 
social de Sabadell, Els Maquis, avança en el 
procés de neteja i acondicionament de l'es¬ 
pai. L'enorme nau industrial que antigament 
es dedicava a la producció i empaquetatge 
de sabó va prenent forma com a espai 
col·lectiu autogestionat pels col·lectius 
sabadellencs. Les tres cases de planta baixa 
d'estil anglès que hi ha a continuació de la 
nau al mateix carrer Convent, també s'estan 
arrenjant per tal de fer-les servir com a 
vivenda. El passat cap de setmana s'hi varen 
organitzar unes jornades de neteja, que 
varen servir per treure tones i tones de por¬ 
queria diversa i productes químics, emma¬ 
gatzemats imprudentment per la propietat 
de la finca durant els últims anys, fet que ja 
ha estat denunciat públicament. El proper 
dissabte 17 de gener tindrà lloc des de les 10 
del matí unes jornades de portes obertes 
per ensenyar l'edifici i explicar el projecte a 
tothom que hi vagi. 

Un intens procés judicial 
Pocs dies després de l'okupació de l'edifici, 
els copropietaris de la finca varen presentar 
una denuncia penal als jutjats de guàrdia de 
Sabadell. La magistrada Monserrat Llorca 


Blanco, titular d'instrucció 4 de la ciutat 
vallesana des de fa poc més d'un any, va 
obrir un procés, que a més, inclou una falsa 
agressió dels okupes a representants de la 
propietat, una agressió que nombrosos tes¬ 
timonis poden afirmar que no va existir, ja 
queesvatractard'unentrabanc accidental a 
les portes de l'edifici, i que per tant molt 
probablement s'arxivarà. Davant del procés 
per l'acusació d'usurpació, ja han iniciat una 
campanya d'autoinculpacions, exigint l'arxiu 
de la causa penal en la fase d'instrucció, tal i 
com succeeix molt habitualment els últims 
anys, tant per decisió de la magistrada com 
a instàncies de la fiscalia de Catalunya. 
Aquesta setmana se'n van presentar 167 
d'autoinculpacions, i previsiblement se'n 
presentaran més durant els propers dies. 
Aquesta estratègia vol impedir que les pres¬ 
sions policials que s'han produït per actuar 
amb molta diligència en el cas no avancin, i 
es pugui aturar l'amenaça de desallotjar en 
un plaç de 5 dies tal i com s'amenaçava amb 
un auto que varen rebre per part d'agents de 
paisà a inicis d'aquesta setmana. Per més 
informació: www.csa-maquis.tk 

Contra-lnfos 13/1/ 04 


Defensa de la llengua 


2.000 persones 
reclamen al PP que 
canviï la seva política 
lingüística i cultural 

Els i les concentrades rebutgen 
també el tancament de Som Ràdio 
i la rebaixa de l'exigència de la 
llengua als i les funcionàries 

Ciutat de Palma/ Ses Illes.- Sota el lema 
"Rectificau” una concentració enfront el 
Consulat de Mar, seu del govern balear, va 
aplegar unes 2000 persones. La convoca¬ 
tòria feta per l'Obra Cultural Balear i 
recolzada per diverses entitats i associa¬ 
cions va fer-se per exigir la rectificació de 
la política del PP i denunciar la rebaixa 
dels pressupostos dedicats a cultura i nor¬ 
malització del català. A més, també, per 
denunciar el tancament de Som Ràdio, el 
projecte de biligüisme per a la ràdio i la 
televisió autonòmiques, i el decret del 
català per als funcionaris que rebaixa l'ex¬ 
igència de coneixement de la llengua 
pròpia. La protesta va finalitzar amb la lec¬ 
tura del manifest per part de la cantant 
M ,M ar Bonet i l'actor F. Aguiló on es man¬ 
ifestava una forta crítica contra el bil¬ 
ingüisme, ja que "suposa la supremacia del 
castellà en els àmbits en els quals és 
majoritari i la imposició del castellà on la 
llengua pròpia és la dominant. El PP ha 
modificat el bilingüisme defensat durant la 
campanya electoral un cop arribat al 
Consolat de Mar, sense demanar permís als 
seus votants que van elegir igualtat i no 
asimetria. Es tracta d'una política que pot 
abocar a èpoques anteriors, una tendència 
al monolingüisme, disfressat de bilin¬ 
güisme”. Contra-lnfos 13/ 01/ 04 


El centre social Los Errantes a judici 

La Llagosta/ Vallès Oriental.- «Dimecres dia 14 a les 11 hores es celebrarà el judici contra el CSO 
Los Errantes, bloc de sisantiguesvivendesdels mestresquefou okupat el 10 de novembre del 2001 
després de deu anys d'abandó per part del seu propietari, l'Ajuntament de Barcelona. La denúncia 
per usurpació, danys i frau del fluid elèctric, fou contestada jurídica i públicament. Es van iniciar 
els contactes entre les parts, però l'Ajuntament es nega a dur a terme una mesura cautelar com és 
la moratòria urbanística, que per l'assemblea d'ocupants és condició innegociable, donada la 
situació urbanística en què ha quedat la població després de patir el pitjor dels imperialismes 
urbanístics amb l'anterior ajuntament. El tripartit PSC-IC-EUIA-EV tira endavant amb la petició de 
desallotjament i presó per als ocupants. Fem del judici una manifestació per a la moratòria urba¬ 
nística comarcal, convertim el dia 14 en un dia de desobediència civil contra el Codi Penal de la 
demagògia, aprovat amb els vots dels socialistes, d'iniciatius, "pepes” i convergents, llei que penal- 
itza l'aprofitament d'edificis abandonats, cosa que cap de les dictadures del segle XX va arribar a 
fer, La burgesia sense escrúpolsa Catalunya s'autoanomena d'esquerres.» Los Errantes 131 01/ 04 


Nova okupació al poble de Sant Andreu 

Sant Andreu del Palomar.- El passat diumenge dia 11 al matí es va okupar una vivenda al 
carrer de les Tres Creus del barri. Els i les okupants són procedents de les ex-casernes i, 
després de l'okupació, van iniciar les tasques de rehabilitació de la casa. La nota positiva 
la va fer la policia i la vigilància privada (donat que la casa, abandonada i ja okupada en 
altres ocasions, tenia sistema d'alarma) que no han fet acte de presència fins el moment, 
i la nota negativa la va posar un familiar del propietari que va intentar agredir a la gent 
concentrada a l'exterior de la casa. Posteriorment va amenaçar als i les okupants, però a 
hores d'ara encara no ha succeït res. Contra-lnfos 13/1/ 04 

















Judici a quatre persones per l'usurpació 

de l'edifici del carrer Metges 


Vaga de fam a la plaça de la Virreina 

65 col·lectius en suport a Etxerat! 
i contra la dispersió penitenciària 

El PP i els professionals de l'antiterrorisme criminalitzen Gràcia i Sants 


La Ribera/ Barcelona.- Aquests dimarts dia B, 
dia fatídic per als superticiosos, ha tingut 
lloc el judici contra quatre persones acu¬ 
sades d'usurpació d'un bloc de pisosal carrer 
M etges de Barcelona, al ben mig del barri de 
St. Caterina on el moviment especulatiu de 
la vivenda està transformant el barri total¬ 
ment. És la zona coneguda com el 'Forat de la 
Vergonya' (c/ Pou de la Figuereta) on després 
de diverses okupacions d'edificis que poste¬ 
riorment l'Ajuntament anava enderrocant, al 
decembre del 2001 un grup de joves es van 
instal·lar al carrer Metges per habilitar un 
bloc de pisos, Ja han passat dos anys i durant 


Presos i preses en lluita 


Martorell/Baix LLobregat.- La família de 
Manuel València Jorge, el pres assassinat a 
mansdelsfuncionarisde Can Brians, encara no 
ha estat informada de lescausesde la mort, Els 
portaveus de la secretaria de Serveis Peni¬ 
tenciaris i Rehabilitació van assegurar que 
encara està oberta la investigació per saber les 
circumstàncies de la mort del pres, que va 
patir una aturada cardíaca. També s'estan 
esperant els resultats de l'autòpsia. Un por¬ 
taveu de la família va apuntar que els paresdel 
pres es van assabentar de la mort del seu fill a 
les tres de la matinada de dilluns. Els respons¬ 
ables de la presó de Can Brians els van infor¬ 
mar mitjançant una trucada telefònica que el 
seu fill «havia mort després d'una baralla». La 
família va encaixar aquesta notícia amb sor¬ 
presa perquè la mateixa tarda l'havien visitat 
«No ens ho crèiem», va subratllar. Per aquest 
motiu, els pares van criticar que des que es va 
produir la baralla fins que es va certificar la 
mort no se'ls informés del que havia passat. Els 
familiars van indicar que la informació facilita¬ 
da per la secretaria de Serveis Penitenciaris i 
Rehabilitació «no és gens clara». Segons hem 
pogut saber en les declaracions judicials dels 
presos que van ser testimonis aquests soste¬ 
nen que Manuel va ser apallissat per quatre 
funcionaris, un d'ells amb un judici pendent 
per maltractaments, mentre el separaven 
d'una baralla amb un altre intern. El van golpe- 
jarfinsa reduir-lo perpossar-li les manilles i un 
cop al passadísvan continuar apallisant-lo vio- 


aquest temps a part de ser una vivenda per 
un grup de persones s'ha destinat una part 
de l'edifici com a Centre Social pel barri. 
Actualment tenen en funcionament un taller 
de bicicletes i es realitzen activitats puntu¬ 
als, com pot ser la' pizzeria gratis', passi de 
películes, xerrades, plantada d'arbres a la 
zona i com no esdenuncia l'especulació que 
pateix el barri. Així que la immobiliària 
propietària de l'edifici 'Inverlain manage- 
ment' denuncia per via penal a quatre per¬ 
sones, Per fer front a aquest judici el mateix 
dia a les 8:00h del matí hi ha hagut una con- 
centració-esmorzar que ha acabat en una 


lentament. En els llibres del Centre Peni¬ 
tenciari consta que l'incident es va produir a 
les deu de la nit a la cel Ja 203 i que M anuel va 
ser traslladat a les 23:43h en una "sortida vital” 
després de ser examinat per una doctora del 
Centre. M anuel va arribar cadàver a l'hospital 
de Martorell i els metges ho van informar als 
jutjats. Entre les 130h i les 3:30h el director i 
subdirector del Centre van mostrar la cel.la a 
dos policies que van interrogar tant als presos 
com als funcionaris sobre els fets. 

Aquesta actitut dels carcerers és el viu reflexe 
de la voluntat de la Direcció d'aquest centre 
d'extermini que silencia les inhumanes condi¬ 
cions a les que se sotmet a les persones pre¬ 
ses. Aquesta presó "gaudeix” d'un Departa¬ 
ment Especial de Règim Tancat (l'equivalent al 
F.I.E.S. a les presons catalanes), amb una sala 
equipada amb utensilis de tortura (cadenes 
amb argolles per a subjectar a les persones 
mentre se les agredeix...), en aquest Departa¬ 
ment i al Mòdul 3 s'aïlla a les persones a per- 
petuitat (24 hores, quan el màxim permès són 
22 hores!), s'està negant les necessitats higiè¬ 
niques i sanitàries més bàsiques com en el cas 
de Patricio Pallarès Bayona (que porta ja 26 
dies en vaga de fam demanant que el tras¬ 
lladin a una presó en la que la seva vida no co¬ 
rri el greu perill actual i a qui li estàn negant 
l'accés al seu expedient mèdic així com al con¬ 
trol rigurós que la seva situació requereix). Ell, 
així com les demés persones que estan, tant al 
DERT com en aquest M òdul 3, denuncien tor- 


manifestació de suport cap als jutjats, durant 
el recorregut s'han penjat algunes pancartes 
a l'Arc de Triomf denunciant la farsa judicial. 
La policia no ha aparegut fins que les 80 per¬ 
sones que, anaven tallant el trànsit, s'han 
situal dins el solar de l'antic 'Economato', 
desallotjat fa pocs dies. La policia ha obligat 
a la gent a sortir i a pujar a la acera de davant 
de jutjats, on han desplegat un cordó policial 
davant del grup que es concentrava a la 
espera de notícies del judici que acabava de 
començar al jutjat penal n 2 3. El judici ha 
transcorregut amb normalitat i s'han accep¬ 
tat alguns delstestimonisde la defensa, (que 
ja és molt com estan les coses últimament). 
Estem a l'espera de la resolució judicial per 
tal d'informar-vos de la situació, però qui 
espera res de la seva justícia? 

Contra-lnfos -fAlguns encausats 13/ 0]/ 04 


tures, pallisses, maltractaments i amenaçes 
dels carcellers. Tot això amb el consentiment i 
l'actitut d'aquesta direcció, tanmateix, és el viu 
reflexe de la voluntat de l'Administració peni¬ 
tenciària "catalana”, la Direcció General de 
Serveis Penitenciàris i Rehabilitació (DGSPiR). 
Els “responsables” de la negra institució peni¬ 
tenciària orquestren i participen d'aquest ma¬ 
cabre joc d'engany i silenciament d'aquesta 
brutal realitat. El Cap del Servei de Classifi¬ 
cació ha afirmat en nombroses ocasions que 
aquesta presó és de les que té un major pres¬ 
tigi, en la que hi entra més'personal "qualifi¬ 
cat” a fer tasques de voluntariat, que el seu 
director es una persona assenyada i prudent... 
. Recordem que fets com els del Maig/Juny 
del 2002 a IV Camins (La provocació d'un 
amotinament i la brutal repressió posterior), 
varen succeir com a resultat de la situació lí¬ 
mit en la que havia degenerat l'estat de la 
presó. Una situació molt similar a aquesta. En 
aquell cas varen ser les pèssimes condicions 
higièniques les que varen tenir més pes en la 
successió d'aquells fets (6 persones havien 
mort entre el Març i l'Abril, una setmanal¬ 
ment!!). La constant violència física i psicolò¬ 
gica dels carcellers és ara la protagonista en 
aquest centre d'extermini de Brians. Per pro¬ 
testar i denunciar públicament als respons¬ 
ables d'aquesta barbàrie us CONVOQUEM a 
tothom el DIA 15 de Gener a les 12h davant la 
DGSPiR, cl Aragó 332, a l'alçada de cl Girona, 
<M >L4 Girona. Contra-lnfos B/01/04 


Vila de Gràcia.- 500 persones van acomiadar 
divendres passat els 25 familiars dels presos 
polítics bascos que han protagonitzar durant 
tres dies la vaga de fam realitzada a la Plaça 
de la Virreina, en una protesta simultània que 
es realitzava a sis capitals europees més com 
M ilà, París, Brusel·les, Berlin o Ginebra. 

La delegació d'Etxerat es va reunir amb quasi 
80 entitats i col·lectius, que van ser rebuts 
en les carpes instal·lades al barri de Gràcia. 
Els familiars també van visitar el Districte de 
Gràcia, l'Ajuntament de Barcelona, el Parla¬ 
ment de Catalunya o el Col·legi de Perio¬ 
distes i es van entrevistar amb tots els par¬ 
tits polítics excepte el PP. En totes les reu¬ 
nions van denunciar el balanç repressiu dels 
darrers 25 anys al País Basc (30.0 0 0 detin¬ 
guts, 5.300 torturats, 4.000 empresonats, 
3.000 refugiats, 63 deportats) i l'acarnissa¬ 
ment i crueltat de la política de dispersió 
penitenciària, que ja s'ha endut la vida de 15 
presos i 14 familiars. 

DelaFAVBal CSO CanVies 
Etxerat ha rebut el suport de 65 col·lectius, 
entitats i organismes populars que ja han sub¬ 
scrit el "M anifest de la Virreina” on s'exigeix la 


fi de la dispersió, el respecte al drets dels pre¬ 
sos, la renúncia a l'ús penitenciari com eina 
política i la fi de la indefensió i assetjament 
que pateixen els familiars. Justicia i Pau, el 
CIEM EN, la FAVB i una llarga llista de col·lec¬ 
tius s'han adherit a la campanya que compta¬ 
va també amb el suport de la Comissió 
d'Acollida, integrada per B col·lectius de la 
Vila de Gràcia. En l'acte final, on van parlar Jo- 
su Cerrato (Etxerat!) i Pep Riera, els familiars 
van agrair tot el suport rebut, "la inoblidable 
acollida” dispensada per Gràcia i per la Kasa 
de la M untanya ("el moviment okupa ha tor¬ 
nat a demostrar la seva solidaritat amb les 
lluites basades en la dignitat i en el suport 
mutu”) i van assegurar que no s'aturarien en la 
seva lluita. Flores abans, el PP i els profession¬ 
als de l'antiterrorisme havien carregat dura¬ 
ment contra aquesta iniciativa solidària. El re¬ 
gidor Alberto Fernandez Diaz va centrar les 
seves crítiques en els barris de Gràcia i Sants 
criminalitzant els "mal anomenats moviments 
alternatius” i tornant a desitjar que "els presos 
es podreixin a la presó”. Per més adhesions: 

</agadefambcn@mixmail.com> 
Contra-lnfos B/01/04 


Antifeixisme 


Denúncia pel tracte 
del PP als indigents 

València.- El Cercle Obert de Benicalap va 
presentar el darrer dia 9 de gener una denún¬ 
cia al Defensor del Poble valencià perquè 
l'Ajuntament de València vol sancionar i mul¬ 
tar a les persones que viuen al carrer. Al·le¬ 
guen que aquestes mesures responen a la 
voluntat de criminalitzar la pobresa i al desig 
"indecent” d'ocultar les elevades i impara- 
bles taxes de marginació, pobresa i indigèn¬ 
cia existents a la ciutat de València. El Cercle 
Obert considera les mesures sancionadores 
inadmissibles, improductives i il·legals ja que 
no resolen ni palien la greu situació d'aque¬ 
stes persones. Per això demanen al Defensor 
del Poble que adopti les mesures oportunes 
per a recordar a la alcaldesa de València la 
seva obligació de promoure el benestar de 
tots els ciudadanos i les persones que viuen i 
deambulen perValència, aplicant mesures no 
coactives ni rep resi ves, A més assenyalen que 
és absurd imposar multes elevades a person - 
es que no les poden pagar. 

Cercle 0 bert de Benicalap B/1/ 04 

Immigrant en vaga 
de fam a La Verneda 

La Verneda/ Barcelona.- El ciutadà ucrainès 
Yuri Urbanski, intern des de fa un mes al cen¬ 
tre d'internament per a immigrants de La 
Verneda, fa més de 15 dies que es tà en vaga 
de fam per a denunciar la seva situació. 
Durant aquest període s'han produït diversos 
maltractes policials incomprensiblesque han 
contribuit a que el seu estat de salud empit¬ 
jori ràpidament. Aquesta persona a solicitat 
diverses vegades assistència mèdica adequa¬ 
da per a que efectuin un seguiment de la 
vaga de fam, que els ha estat denegada. La nit 
del dia 12 va perdre el coneixement durant 
diverses hores i tampoc en aquest moment 
se li va proporcionar atenció mèdia. D'altra 
banda li han denegat diverses vegades un 
traductor per a poder dirigir les seves queix¬ 
es a les autoritats de la presó i no se li ha sat¬ 
isfet cap altre de les demandes que ha for¬ 
mulat i que reclama amb la vaga de fam. Els 
companysd'internament temen seriosament 
per l'agreujament de la seva salud. 

Papeles para tod@s 
+Contra-lnfosB 1 1 04 



El crit d'Etxerat dibuixat amb espelmes a la plaça de La Virreina. 


El proper 15 de gener davant de la Direcció General de Presons 

Protesta després de l'últim mort a Brians 



Defensa dels espais naturals 


Col·lectius i contrainformació 


Preparen una vaga general en cas que 
comencin les obres del PHN a Catalunya 

Ccoo i Ugt es desmarquen per que no volen afectar la vida laboral 


Terres de l'Ebre.- La Plataforma per la Defensa de l’Ebre (PDE), va anunciar diumenge llde gener 
que convocarà una vaga general al Principat, si tiren endavant lesobres del Pla Hidrològic. La con¬ 
vocatòria és una de les mobilitzacions que la Plataforma farà en resposta a la possible col·locació 
de la primera pedra de les obres, que el govern del PP vol fer abans de les eleccions espanyoles 
del 14 de març. La PDE tem que la col·locació de la primera pedra es faci en dia laborable, per 
minimitzar les protestes. Per evitar la col·locació però, la PDE, planeja una concentració multi¬ 
tudinària de rebuig i accions d'activistes. Els membres de l'organització que lluita contra el trans¬ 
vasament del riu Ebre, per les catastròfiques conseqüències que aquest projecte suposaria per als 
habitants del delta i de tota la 
Conca, així com pel medi ambi¬ 
ent, han obtingut el suport 
d'entitats i els sindicats majori¬ 
taris a les Terres de l'Ebre. Des 
de les direccions centrals de 
CCOO i UGT però s'han afany¬ 
at a no donar suport a la pro¬ 
posta. Coscubiela (CCOO) í 
Àlvarez (UGT) han manifestat 
que tot i que s'oposen al trans¬ 
vasament són contraris a 
causar anormalitats en la vida 
laboral. Contra-lnfos 13/ 0]/ 04 


La Comissió Europea denuncia l'estat 
espanyol per defectes en la legislació 
sobre avaluacions d'impacte ambiental 

Brusel·les/ Bèlgica.- En un comunicat la Comisió Europea 
ha explicat que la llei espanyola no dóna garanties per a 
la deguda informació pública sobre les decisions enfront 
els projectes ja sotmesos a revaluació d'impacte ambien¬ 
tal. És per això que ha decidit denunciar a l'estat espany¬ 
ol al Tribunal de justicia de la UE per defectes a la legis¬ 
lació respecte la normativa comunitària que exigeix 
estudis d'impacte medi-ambiental abans de la realització 
de certs projectes i obres. Contra-lnfos 13/ 0]/ 04 


Lluitem contra les presons 

Dijous 35 de gener a les 12 del migdia 

Davant d'institucions penitenciàries* c/ Aragó 332 

Manifestat per l'Hamsa 

Tots els divendres davant el districte de Sants 
(Sbvipre ales]9:30h, Mésinfo a: www.csoa-hamsa.tk) 

Informació versus societat civil 

Jornades el 36 i 17 de gener al Cccb a les ]8h 

Organitza: Comunicacció +Fundació Escacc 

Josep Sabaté absolució!! 

El dijous de 22 gener tots i totes a Tortosa 

Concentració a les 9 del matí davant dels jutjats a Tortosa 


S'encén el No més gran a Bracons 

Una xerrada informativa va precedir l'acció mentre les obres continuen 


Olot/ La Garrotxa- La Plataforma Salvem 
les Valls, en una xerrada oberta a tothom, va 
situar el 9 de gener, els elements del con¬ 
tenciós administratiu interposat contra l'eix 
Vic-Olot. Després de l'acte informatiu, es va 
encendre al coll de Bracons un NO gegant, 
format per 430 bombetes, amb l'objectiu de 
mostrar clarament que l'entitat reitera, ara 
més que mai, la seva oposició a aquest pro¬ 
jecte d'autovia. Salvem les Valls demana 
l'exclusió del projecte del Pla de Carreteres 
de Catalunya on figura com una via de la 
xarxa bàsica primària. 

Les obres continuen avançant 
Arran del canvi de govern la plataforma va 
iniciar una intensa campanya de recordatori 
als nous socis de govern per la seva reiterada 
oposició al projecte en epoques de campa¬ 
nya electoral. Ara el conseller de Política 


Territorial i Obres Públiques,Joaquim Nadal, 
es va veure obligat ahir a donar l'ordre d'atu¬ 
rar les màquines que havien d'iniciar els tre¬ 
balls al sud de Can Pigallem, en el sector de 
l'ermita de Sant Andreu de la Vola i la Sala 
(Sant Pere de Torelló). Tot i això, Salvem les 
Valls valora com a insuficient aquesta decisió 
i reclama la paralització total de les obres. 
Ara mateix hi ha quatre quilòmetres propers 
a Torelló on la construcció de l'eix segueix a 
bon ritme. A banda de les obres que es fan a 
la boca sud del túnel de Bracons, hi ha hagut 
moviment de terres al llarg d'un vint per cent 
de la totalitat del projecte. Des de la 
plataforma es denúncia que "no és coherent 
que es segueixi treballant en un projecte 
concebut com a autovia per CiU quan el 
Govern no ha pres encara una decisió". 

Salvem les Valls +Contra-lnfos 13/1/ 04 

Campanya EZLN 20y10 
el Fuego y la Palabra 

El Caracol 


Butlletí setmanal 

Gontra-Infos 


tel: 93.442.62.53 


a Barcelona 


Es presenta 
Indymedia La Plana 

Castelló de la Plana/ País Valencià.- El passat 
divendres 9 de gener es va fer la presentació 
del Centre de Mitjans Independents de la 
Plana. Estracta d'un projecte de comunicació 
a través de la xarxa que neix amb la intenció 
de fer visibles les diferents lluites del nord 
del País Valencià. Durant la presentació es 
van explicar els principis d'un projecte que, 
reconeixent les limitacions d'internet, posa a 
l'abast de tothom la possibilitat de participar 
en el fet comunicatiu, en un context en què 
l'accés a la informació és una necessitat en la 
construcció d'una societat democràtica i 
justa. El CM I de la Plana es basa en dos pro¬ 
jectes paral·lels: La web: laplana.indy- 
media.org) basada en la publicació oberta. 
La ràdio: www.sindominio.net/ a-radio) que 
permet la difusió per internet a nivell 
planetari de programació local. Es va aprof¬ 
itar també l'ocasió per a recordar que el 
projecte es basa en la idea fonamental de la 
participació i que, per això, animen a 
tothom a incorporar-s'hi, col·laborar o, sim¬ 
plement,fer-lo servir. Contra-lnfos València 
+Contra-lnfos 13/ II 04 


CORREU electrònic: 

«zitzania@sindominio.net» 


Invasió d’Iraq: 

la massacre continua 


11.047 

MILÍTARS IRAQUIANS ASSASSINATS 
DB DEL PASSAT 20 DE MARÇ 


Barcelona.- Entre els dies 9 i llde gener s'ha celebrat a Barcelona "el Caracol de la sociedad 
civil que quiere cambiar el mundo sin tomar el poder". M és de 500 persones i una vintena 
de col·lectius de solidaritat amb la rebel·lió zapatista. Durant aquests tres dies es van cele¬ 
brar tallers i taules rodones i per al funcionament de la trobada es va recrear un Caracol 
rebelde zapatista, amb una Junta de Buen Gobierno, tenda comunitària etc. Es va debatir 
d'una banda sobre la situació de Chiapas i d'altra banda sobre què aporta la experiència zap¬ 
atista i com es pot traslladar a altres realitats. Per les mateixes dates s'han realitzat trobades 
a Saragossa i Granada i actes a Bilbao i Argentina. La trobada de Barcelona es va plantejar 
com una etapa a la proposta zapatista del Pla Oventik Moscú a la que es vol donar contin¬ 
uïtat proposant una trobada europea durant aquest any, per a reflexionar sobre la exper¬ 
iència zapatista i el pla La Realidad Tijuana. 

Col·lectiu de Solidaritat amb la Rebel·lió Zapatista +Contra-lnfos 13/1/ 04 


Un ciutadà argelí 
mora les casernes 
de Sant Andreu 

Sant Andreu de Palomar.- El passat 12 de 
gener va morir a les casernes abandonades 
de Sant Andreu un immigrant argelí, per 
causes que s'han d'acabar d'aclarir. Davant 
aquest succés les persones que habiten a les 
casernes han emès un comunicat de premsa 
en el qual mostren el seu dolor per aquest 
fet i assenyalen a les Administracions pú¬ 
bliques com a últim responsable per haver 
provocat, amb l'enderrocament de part de 
les vivendes habitades i el tall de l'aigua i la 
llum, un deteriorament de les condicions 
de vida i sanitàries i un increment de la 
incertesa i la inseguretat entre els que hi 
habiten. D'altra banda tornen a exposar que 
el reallotjament s'està produint de forma 
molt lenta i ineficaç. Durant més de dos 
anys, i amb una població superior a les 500 
persones no havien passat fets com aquest i 
s'havia aconseguit la convivència i lluita 
comú de persones pro vinents de més de 30 
països diferents. És ara, en la fase final -en la 
qual els DO immigrants que queden viuen en 
les més míseres condicions i esperant un 
possible assalt policial, sense confiança en el 
reallotjament promès- que les condicions de 
vida han degradat substancialment. Els habi¬ 
tants de les casernes temen que els incidents 
succeïts siguin un nou pretext per a precipi¬ 
tar el desallotjament. En contraposició a ai¬ 
xò pensen que "haurien de ser un element de 
reflexió per a tota la societat sobre l'actuació 
de l'Ajuntament, la Generalitat i la Delegació 
de Govern, que han deixat abandonats a les 
casernes i els seus habitants a la seva sort i 
quan han decidit intervenir no ha estat per 
millorar les condicions de vida dels més 
necessitats sino per a llençar-los al carrer" 
Casernes de Sant Andreu 
+Contra-lnfos 13 1 U 04 

CIVILS IRAQUANS ASSASSINATS DB DB_20 DE MARÇ 

MILTTARS DE LA COAUCIÓ INVASORA FERITS 


596 


^L'oratge de la setmana vinent 


Dimecres 14 Divendres K Diumenge 18 Dimarts 20 



SOLDATS DE LA COAUCIÓ INVASORA MORTS 
PER FOC DE LA RBISTÈNCIA SUÏCIDI 0 ACCIDENT 

(B durant l'última setmana) 


Les temperatures començaran a normalitzar-se a partir de dimecres al matí. Amb ventades de mestral. 

A partir de divendres s’inestabilitzarà més el temps, amb ruixats a la meitat nord i algunes pluges durant el 
dissabte, la cota de neu baixarà per sota dels 1000 metres. Vent fort de gregal i temperatures més baixes. 

























































